અમદાવાદઃ ગુજરાત હાઈકોર્ટે લગાવેલી ફટકાર બાદ અમદાવાદ ટ્રાફિક પોલીસે કડક વલણ અપનાવ્યું છે અને રસ્તામાં આડેધડ મનફાવે ત્યાં પાર્કિંગ કરતા લોકો સામે લાલ આંખ કરી છે. મોલ, સિનેમાઘર સહિત કેટલાય સંસ્થાનોને નોટિસ ફટકારી તેમને ત્યાં આવતા મુલાકાતીઓને ફ્રી પાર્કિંગની સુવિધા આપવા માટે કહેવામાં આવ્યું છે. ઉપરાંત છેલ્લા 2 અઠવાડિયામાં 30 લાખથી પણ વધુનો દંડ વસૂલવામાં આવ્યો છે. અગાઉ નાગરિકોને દંડ મામલે થોડી રાહત આપવામાં આવી હતી છતાં લોકો ટ્રાફિક નિયમ પાલન કરવા બાબતે ન સુધર્યા તો હવે પોલીસ વધુ કડક બની છે.